recursal/SuperWikiNEXT-32B huggingface dataset:
**مولانا عبد للہ روانبد** معروف بہ سعدی بلوچستان ایک عالم دین، شاعر بلندپایہ وشخصیت ہر دل عزیز ہیں۔ حضرت مولانا روانبد در سال 1345ھ۔ ق در ماہ شعبان بروز پیر بلوچستان چابہار "باہو کلات" میں پیدا ہوئے و پانچ سال کی عمر میں قران کی روخوانی تعلیم کو اپنے والد محترم "حاجی محمد یحیی" سے شروع کیا اور ایک سال میں مکمل کیا۔ 1371ھ۔ ق میں اپنی دینی تعلیم کو کراچی کے مدرسہ"مظہر العلوم" تکمیل کیا اور استادان حضرت روانبد میں مولوی عبد القادر(عمو)، مولوی تاج محمد، مولوی محمد عمر، مولانا علی محمد سندی، علامہ محمد اقبال، مولانا قاری رعایت اللہ، مولانا غلام مصطفی سندھی، مولانا فضل احمد اور مولانا عبد الحلیم شامل ہیں۔ مولانا روانبد بلوچی، فارسی اور اردو کے شاعر تھے اور علم عروض، بدیع و بیان میں کامل تسلط رکھتے تھے۔ 
تصانیف:
1. ترازوے قلم: علم ریاضی کی کتاب ہے و مجموعہ نظم و نثر
2.تجوید النحو:ایک مختصر رسالہ بہ موضوع علم تجوید قران
3.النھر الفائض
4.قطعات الذھب فی قواعد المذھب
5.نثر الفراید فی شرح نظم الفواید
6.قطوف دانیہ فی انواع ثمانیہ
7.النھر الصافی فی العروض والقوافی
8.مجموعہ فتاوی
9.مجموعہ غزلیات و قصاید فارسی و عربی
10.مجموعہ اشعار و غزلیات بلوچی
و کتاب قصد السبیل "مولانا اشرف علی تھانوی" کو کہ جو اردو میں لکھا گیا ہے اس کا فارسی میں ترجمہ کیا۔
وفات:
حضرت مولانا 63 سال کی عمر میں اتوار کے دن 23 ذیحجہ سال 1408ھ۔ ق میں ایک سڑک حادثہ میں قطر میں شھید ہوئے اور قطر ہی میں دفن کیے گئے۔
چو غافل شود باغبان ازچمن>
علف ھرزھا روید ازھر کنار>
لب غنچہ خون گردد از رنج گل>
غم آرا سھی سرو بر جویبار>

حوالہ: کتاب "سعدی بلوچستان" تصنیف غلام حسین جھان تیغ
**قبل از پیدائش ہارمون اور جنسی رجحان** (انگریزی: Prenatal hormones and sexual orientation) جنس پر مرکوز برتاؤ پر منحصر ہے۔ جنسیت اور صنفی شناخت کا نظریہ یہ بتاتا ہے کہ کچھ ہارمونوں کی موجودگی رحمی جنسی تفریق میں اہم کردار ادا کرتا ہے۔ اس طرح کا ظاہر ہونا جنسی رجحان اثر انداز ہوتا ہے اور یا صنفی شناخت جو اس کی وجہ سے بعد میں ظاہر ہوتی ہے، جیسے کہ سن بلوغ کو پہنچنے کے بعد لوگوں میں ظاہر ہوتا ہے۔ دماغی ڈھانچوں کے فرق جو کیمیاوی پیاموں اور اس سے اثر انداز ہونے والے وراثے جو ابھرنے والے دماغی اکائیوں کے ابھرنے میں معاون ہو سکتے ہیں جو متعداد برتاؤ میں جنسی فرقوں کے لیے ذمے دار ہیں، جس میں جنسی رجحان بھی شامل ہے۔ :25

جدید تحقیقات
------------

مرد اور خواتین دونوں کو کوکھ میں مردانہ ہارمون ٹیسٹوسٹیرون کا سامنا ہوتا ہے لیکن ہو سکتا ہے کہ دوسروں کے مقابلے میں بعض کو ان ہارمونوں کا زیادہ سامنا رہا ہو۔ عام طور پر انگوٹھے کے بعد خاتون کی پہلی اور چوتھی انگلی کی لمبائی ایک جیسی ہوتی ہے تاہم مردوں کی انگلیوں میں فرق نمایاں ہوتا ہے۔ یہ تحقیق آرکائیوز آف سیکشول بیہیویئر(جنسی رویوں) میں شائع ہوئی ہے۔ یونیورسٹی آف ایسیکس کے محققین کے مطابق ہو سکتا ہے کہ کوکھ میں زیادہ ٹسٹوسیٹرون(سیکس ہارمون) کی وجہ سے ایسا ہوتا ہے۔ اس تحقیق کے سربراہ ڈاکٹر ٹیویزڈے واٹس کا کہنا ہے کہ’ کیونکہ جڑواں جو اپنے وراثوں کی 100 فیصد یکساں رکھتے ہیں اور ان کی جنسی سمت مختلف ہو سکتی ہے، اس کا وراثیات سے ان کا تعلق نہیں بلکہ دیگر عناصر کی وجہ سے ایسا سمجھنا چاہیے۔

مزید دیکھیے
-----------

* جنسی رجحان

حوالہ جات
---------

1. ↑  Garcia-Falgueras، A؛ Swaab، DF (2010). "Sexual hormones and the brain: an essential alliance for sexual identity and sexual orientation". *Endocr Dev*. Endocrine Development. **17**: 22–35. ISBN 978-3-8055-9302-1. PMID 19955753. doi:10.1159/000262525.
2. ↑  Hines، Melissa (اکتوبر 2010). "Sex-related variation in human behavior and the brain.". *Trends in Cognitive Sciences*. **14** (10): 448–456. PMC 2951011Freely accessible. PMID 20724210. doi:10.1016/j.tics.2010.07.005.  تحقق من التاريخ في: `|date=` (معاونت)
3. ↑  خواتین کی انگلیوں کی لمبائی سے جنسی رجحانات کا اندازہ لگانا ممکن ہے
**عراف** جو آئندہ کے متعلق خبر دیتا ہو اور وہ نجومی ہے اس علم کو عرافت کہتے ہیں

عراف کی تعریف
-------------

عراف علم غیب کا دعویٰ کرتا ہے۔ یہ رعافہ سے ماخوذ ہے اور اسے جاننے والے کو عراف کہا جاتا ہے اور وہ وہ ہے جو ایسے اسباب اور مقدمات کے ساتھ امور پر استدلال کرتا ہے جن کی معرفت اور پہچان کا وہ دعویٰ کرتا ہے۔ اور اس فن کے بعض لوگ اس بارے میں کہا پرندہ اڑا کر فال پکڑنے، جادومنتر کے طور پر کنکریاں مارنے اور ستاروں کے ساتھ قوت اور مدد حاصل کرتے ہیں اور اس میں بھی اسباب عادیہ ہیں۔ اور یہی فن عیافہ (یا کے ساتھ) ہے اور ان تمام پر کہانت کا اسم بولا جاتا ہے۔ قاضی عیاض رحمۃ اللہ تعالیٰ علیہ نے یہی کہا ہے اور کہانت سے مراد علم غیب کا دعویٰ کرنا ہے۔
عراف جو قرائن اور اسباب سے مختلف چیزوں کا پتا چلا لیتے تھے۔ مثلا بتاتے فلاں شخص نے چوری کی ہے فلاں شخص نے فلاں عورت سے بدکاری کی ہے
کاہن کی ایک قسم عراف ہے‘ یہ وہ شخص ہے جو علامات‘ اسباب اور مقدمات سے ان کے نتائج اور مسببات پر استدلال کر کے آئندہ کی باتیں بتاتا ہے اور امور مستقبلہ کی معرفت کا دعویٰ کرتا ہے‘ یہ لوگ ستاروں اور دیگر اسباب سے استفادہ کرتے ہیں‘ علامہ ھروی نے کہا اعراف نجومی کو کہتے ہیں جو غیب جاننے کا دعویٰ کرتا ہے‘ حالانکہ غیب کا علم اللہ کے ساتھ خاص ہے۔

عراف سے سوال کرنے کی ممانعت
---------------------------

نافع بعض ازواج مطہرات سے روایت کرتے ہیں کہ جو شخص کسی عراف کے پاس جا کر اس سے کسی چیز کے متعلق سوال کرے اس کی چالیس روز کی نمازیں قبول نہیں ہوتیں
کاہن کا لفظ عراف اور منجم دونوں کو شامل ہے اور عرب ہر اس شخص کو کاہن کہتے تھے جو علم دقیق کا حامل ہو اور بعض عرب منجم اور طبیب کو بھی کاہن کہتے تھے۔

حوالہ جات
---------

1. ↑  تفسیر قرطبی۔ ابو عبد اللہ محمد بن احمد بن ابوبکر قرطبی،الانعام ،59
2. ↑  تفسیر تبیان القرآن غلام رسول سعیدی الشعراء 220
3. ↑  صحیح مسلم رقم الحدیث : 322
4. ↑  ردالمختار 1 ص 621 مطبوعہ داراحیاء التراث العربی بیروت
**لائف ہیک** (انگریزی: Life hack) ایسی کسی بھی ترکیب، انجام دہی کے طریقے میں تخفیف، صلاحیت یا نو ایجاد طریقے کو کہتے ہیں جس سے زندگی کے ہر کام کی نتیجہ خیزی اور اثر انگیزی کافی بڑھ جائے۔ یہ اصطلاح کو اصلًا کمپیوٹر دنیا کے ماہرین استعمال کیا کرتے تھے، جو معلومات کی بہتات سے پریشان تھے یا ان میں ایسے لوگ بھی تھے جو غیر سنجیدہ تجسس اور تجرنہ آزمائی کے ذریعے کاموں کی تکمیل کے لیے کوشاں تھے، بجائے اس کے کہ وہ کمپیوٹر پروگرامنگ کے طویل ضابطے کی من و عن نقل کریں۔

*ہیک*، *ہیکنگ* اور ہیکر جیسے الفاظ کمپیوٹر دنیا کے استعمال میں مبہم استعمال کی لمبی تاریخ رکھتے ہیں، خصوصًا مفت اور کھلے ماخذ کے سافٹ ویئر یا مفت اور آزاد-مصدر سافٹ ویئر سے جڑے لوگوں کے درمیان۔

لائف ہیکس اور انٹرنیٹ
---------------------

انٹرنیٹ پر جدید دور میں لائف ہیکس کے نام پر کچھ کار آمد اور کچھ غیر کار آمد باتیں دستیاب ہیں۔ جہاں طویل پروگرامنگ کوڈ کے لیے اختصار اور تکنیکی پہلوؤں سے قطع نظر کئی باتوں کے عام آدمی سے سلجھائے جانے والے حل موجود ہیں، وہیں کاغذی جوتے، موم کے لباس اور اس طرح کئی اور ترکیبیں دستیاب ہیں، جو اگرچیکہ زیادہ پیسوں کے خرچ سے کیے جاتے ہیں، مگر افادیت کے حساب سے کم ہی مفید ہیں۔

مزید دیکھیے
-----------

* مفت اور آزاد-مصدر سافٹ ویئر
* ہیکر
* گھریلو نسخے

حوالہ جات
---------

بیرونی روابط
------------

* لائف ہیکس کو مزاحیہ انداز میں سمجھانے والا ایک یوٹیوب ویڈیو
**فرانسوا برنیئر** (25 ستمبر 1620ء – 22 ستمبر 1688ء) ایک فرانسیسی معالج اور سیاح تھا۔ فرانسیسی صوبہ اونژو کے ژوئے ایتیئو میں اس کی پیدائش ہوئی۔ وہ مغل شہنشاہ شاہ جہاں کے بڑے فرزند دارا شکوہ (28 اکتوبر 1615ء – 30 اگست 1659ء) کا نجی معالج تھا۔ دارا شکوہ کی وفات کے بعد وہ اورنگ زیب عالمگیر (14 اکتوبر 1618ء – 20 فروری 1707ء) کے دربار سے وابستہ ہو گیا۔ یوں برنیئر کا قیام ہندوستان کا عرصہ 12 برس پر محیط ہے۔

برنیئر کی سنہ 1684ء میں شائع ہونے والی کتاب "Nouvelle division de la terre par les différentes espèces ou races qui l'habitent" (باشندگان زمین کی انواع یا نسل کے لحاظ سے زمین کی نئی تقسیم) مابعد کلاسیکی دور کی پہلی تصنیف سمجھی جاتی ہے جس میں انسانوں کی مختلف نسلوں کے تحت درجہ بندی کی گئی ہے۔ اس کا دوسرا تصنیفی کارنامہ "وقائع سیر و سیاحت" (Voyages dans les États du Grand Mogol) ہے جو دارا شکوہ اور عالمگیر کے عہد کے احوال کا احاطہ کرتا ہے۔ اس سفرنامے میں برنیئر نے اپنے مشاہدات اور احوال تفصیل سے قلم بند کیے ہیں۔ اس کی معلومات کا بنیادی ماخذ اس کے اپنے مشاہدات نیز چشم دید مغل درباریوں کے بیانات ہیں۔ اس طرح اس سفرنامے میں مذکور معلومات انتہائی مستند خیال کیے جاتے ہیں۔

حوالہ جات
---------

1. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑   — صفحہ: 86
**علاقہ سیگعو** (Ségou) جمہوریہ مالی کے آٹھ علاقوں میں سے ایک ہے جس کا علاقائی صدر مقام اسی نام کا شہر سیگو ہے۔

جغرافیہ
-------

مرکزی مالی میں واقع علاقہ سیگو کا رقبہ لگ بھگ 64 947 مربع کلومیٹر ہے جس کے جنوب میں علاقہ سیکاسو، مشرق میں علاقہ موپٹی اور علاقہ ٹمبکٹو، جنوب مشرق میں برکینا فاسو اور مغرب میں علاقہ کولیکورو واقع ہے۔

علاقہ موپٹی کے سرکلز
علاقہ کو درج ذیل 7 سرکلز میں تقسیم کیا گيا ہے۔

* بلا سرکل (Bla)
* باریولی سرکل (Baroueli)
* ماسینا سرکل (Macina)
* نیونو سرکل (Niono)
* سیگو سرکل (Segou)
* سان سرکل (San)
* تومینیان سرکل (Tominian)

### آب و ہوا

علاقہ سیمی ایرڈ (semi-arid climate) آب و ہوا کا ہے جہاں سالانہ اوسط بارش 513 ملی میٹر ہوتی ہے اور علاقہ کو مالی کے دو اہم دریا دریائے نائیجر اور دریائے بانی سیراب کرتے ہیں۔ علاقہ میں دو موسم ہوتے ہیں، ایک برسات اور دوسرا خشک موسم۔ برسات جون سے شروع ہوتا ہے اور ستمبر تک چار مہینوں کے لیے رہتا ہے۔ جبکہ خشک موسم کے دو حصے ہوتے ہیں، سرد اور گرم۔ ہرمٹن خشک موسم میں چلنے والی ہوا ہے جو شمال سے جنوب کی طرف چلتی ہے۔

بشری شماریات
------------

2004ء میں علاقہ 1,887,100 افراد کا مسکن تھا جن میں سے نصف آبادی 15 سال یا اس سے کم عمر نوجوانوں پر مشتمل تھی۔ 1998ء میں آبادی میں اضافہ کی شرح کا تخمینہ 2.1% سالانہ لگایا گيا تھا۔ 79٪ آبادی دیہاتوں میں رہتی ہے جن میں سے زیادہ تر نومیڈک ہے جن میں کئی زبانیں بولنے والے گروہ شامل ہیں، ان زبانوں میں بمبارا، بوزو، سوننکو، مالنکے اور ٹوکولیور شامل ہیں۔ بماراس زیادہ تر کسان ہیں اور سب سے بڑا لسانی گروہ ہے۔ دوسرا بڑا گروہ بوزو ہے جو نائیجر کے سرحد کے قریب چھوٹے چھوٹے قصبوں میں رہتے ہیں اور ماہی گیری کرتے ہیں۔

معاشیات
-------

علاقہ سیگو برتن سازی اور ماہی گیری کی صنعت کے لیے مشہور ہے۔ سیاحتی پرکشش مقامات میں کورو کے قدیم قصبہ میں واقع مسجد، کولیبالی کا مقبرہ (Coulibaly's tomb) اور ایک قدیم درخت ہے۔ مرکز شہر میں پانی کا مینار بھی قابل دید ہے۔

علاقہ کے اہم کاروباروں میں زراعت، گلہ بانی اور ماہی گیری ہے۔ کسان روائیتی طریقہ زراعت پر انحصار کرتے ہیں اور اہم زرعی پیداوار میں سبزیاں، کپاس اور مختلف پھل شامل ہیں جو سارے مالی کو ترسیل کیے جاتے ہیں۔ ان کے علاوہ برتن، سونا، چمڑے کی مصنوعات اور مویشی بھی بھیجے جاتے ہیں۔ تھوڑی بہت جو صنعتیں قائم ہوئی ہیں وہ کھنانے پینے کی اشیا کی تیاری پر ہی منحصر ہیں۔

مزید دیکھیے
-----------

* مالی کی علاقائی تقسیم

| * د
* ب
* ت
مالی کے علاقہ جات |
| --- |
| 
* بماکو دارالحکومت ضلع
* گاو
* کیز
* کڈال
* کولیکورو
* موپٹی
* سیگو
* سیکاسو
* ٹمبکٹو

 |  |
**علاؤ الدين الكاسانی** ابو بكر بن مسعود جو صاحب البدائع اور ملک العلماء کے لقب سے ملقب ہیں۔

نام
---

ابو بكر بن مسعود بن احمد بن علاؤ الدين ملك العلماء الكاسانی صاحب البدائع شارح تحفۃ الفقہا ہیں

مشائخ
-----

آپ کے اساتذہ میں یہ شخصیات ہیں علاؤ الدین سمرقندی، صدر الاسلام البزدوی، ميمون المكحولی، ان کی کتاب: السلطان المبين فی اصول الفقہ ہے

استادکے ہاں مقام
----------------

جب آپ نے محمد بن احمد سمر قندی کی ملازمت کی اور ان سے ان کی عظیم تصانیف تحفۃ الفقہا کو پڑھا اور اس کی شرح بدائع نام سے تصنیف کی تو محمد سمر قندی نے نہایت خوش ہوکر اپنی بیٹی فاطمہ سے (جو نہایت شکیلہ و عقیلہ اور کتاب تحفۃ الفقہا کی حافظہ تھیں اور روم کے بادشاہ اس کے خواستگار تھے) ان کی شادی کردی اور مہر کے عوض شرح مذکور کو گردانا۔ آپ اکثر فتووں میں خطا کر جاتے تھے جب آپ کی بیوی آپ کو وجہ خطا کی بتادیتی تو آپ اس کے قول کی طرف رجوع کرلیتے تھے۔ آپ کے نکاح سے پہلے محمد سمر قندی اور ان کی بیٹی فاطمہ کے دستخط سے فتاویٰ جاری ہوتے تھے، جب آپ کا نکاح فاطمہ سے ہو گیا تو تینوں کے دستخط ہونے لگے۔

تصنیفات
-------

* کتاب بدائع فی شرح تحفۃالفقہا
* کتاب السلطان المبین فی اصول الدین[1]بہت عمدہ تصنیف فرمائیں

وفات
----

الکاسانی کی وفات 587ھ میں ہوئی حلب کے قبرستان ظاہریہ میں مقام ابراہیم خلیل اللہ میں اپنی بیوی فاطمہ کے پاس مدفون ہوئے

حوالہ جات
---------

1. ↑
2. ↑  Identifiants et Référentiels — اخذ شدہ بتاریخ: 8 مارچ 2020
3. ↑  الجواہر المضيئہ فی طبقات الحنفیہ قرشی4/ 25.
**واراتہ** /ˌwɒrəˈtɑː/ ساؤتھ ویلز ، آسٹریلیا کا ایک شمال مغربی رہائشی مضافاتی علاقہ ہے، 6 کلومیٹر (20,000 فٹ) نیو کیسل کے مرکزی کاروباری ضلع سے اور مین نارتھ ریلوے لائن سے شمال کی طرف جکڑا ہوا ہے۔ وراتہ سٹیشن 1858ء میں کھولا گیا تھا اور اس کی خدمت NSW ٹرین لنک کی ہنٹر لائن کرتی ہے۔

### تاریخ

اس سرزمین کے پہلے باشندے اوابکال لوگ تھے، جن کا تعلق بڑے اوابگل/ گڈجنگ ذیلی گروپ سے ہے، جسے ورمی بھی کہا جاتا ہے۔ ماہر بشریات نارمن ٹنڈیل نے اندازہ لگایا کہ اوابکال علاقہ تقریباً 1,800 2 کلومیٹر پر محیط ہے۔   وراتہ کبھی اپنے طور پر ایک بڑی میونسپلٹی تھی، جسے 1871ء میں ایک منتخب کونسل اور میئر کے ساتھ شامل کیا گیا تھا۔ دو قابل ذکر میئر، دونوں تین بار دفتر کے لیے منتخب ہوئے جان سکولے اور نیلام کرنے والے NBCreer، دونوں ہی شمالی وراتہ (اب مے فیلڈ، نیو ساؤتھ ویلز ) میں مقیم تھے۔ وراتہ بولنگ کلب کے قیام میں شولے کا اہم کردار تھا، جس کے وہ سرپرست بھی تھے۔

حوالہ جات
---------

1. ↑  "Main North Line". nswrail.net. اخذ شدہ بتاریخ 22 نومبر 2006.
2. ↑  "Aboriginal culture". *City of Newcastle*. اخذ شدہ بتاریخ 08 ستمبر 2020.
3. ↑  "About the Awabakal People & Their Land". Awabakal Local Aboriginal Land Council. اخذ شدہ بتاریخ 23 دسمبر 2020.
**محمد نیکوسیر** (پیدائش: 6 اکتوبر 1679ء سے قبل– وفات: 12 اپریل 1743ء) مغلیہ سلطنت کا اعزازی شہنشاہ تھا۔ مورخین اُسے غاصب مغل حکمران کے نام سے یاد کرتے ہیں۔ نیکوسیر نے 1719ء میں چند دن تک مغلیہ سلطنت کے شہنشاہ کی حیثیت سے حکومت کی۔

سوانح
-----

نیکوسیر 6 اکتوبر 1679ء سے قبل پیدا ہوا۔ 1681ء سے 1719ء تک وہ جیل میں رہا۔ چونکہ اُس کا والد محمد اکبر (مغل شہزادہ) باغی تھا اور اُسے اورنگزیب عالمگیر نے جیل میں ڈلوایا تھا۔ نیکوسیر کی پرورش آگرہ کے قلعہ میں حرم کی نگرانی میں ہوئی تھی۔

واقعات
------

1695ء میں اورنگزیب عالمگیر نے نیکوسیر کو 16 سال کی عمر میں آسام کا صوبیدار مقرر کیا جہاں وہ 1701ء تک اِس عہدے پر فائز رہا۔ 1702ء میں اُسے سندھ کا صوبیدار مقرر کیا گیا جہاں وہ اورنگزیب عالمگیر کی وفات 1707ء تک فائز رہا۔

تخت نشینی
---------

جن ایام میں رفیع الدرجات مغل تخت پر براجمان تھا، آگرہ میں بیربل نامی ایک مقامی وزیر 18 مئی 1719ء کونیکوسیر کو قلعہ آگرہ کے جیل خانے سے نکال کر باہر لایا اور مغلیہ سلطنت کے تخت پر تخت نشیں کیا۔ تاہم سادات بارہہ نے یہ قبول کرنے سے انکار کر دیا اور 13 اگست 1719ء کو سادات بارہہ کے حکم کے مطابق نیکوسیر کو گرفتار کر لیا گیا اور قلعہ آگرہ میں واپس بھیج دیا گیا۔ بعد ازاں نیکوسیر دہلی کے ایک مضافاتی علاقہ سلیم گڑھ منتقل ہو گیا جہاں اُس کی وفات ہوئی۔

وفات
----

نیکوسیر نے 44 سال کی عمر میں 12 اپریل 1743ء کو دہلی کے مضافاتی علاقہ سلیم گڑھ میں وفات پائی۔

مزید دیکھیے
-----------

* مغلیہ سلطنت
* سادات بارہہ
**نازیہ کرامت اللہ** (تاجک زبان: Нозияи Кароматулло، پیدائش: 7 فروری 1988ء) تاجکستان کی ایک تاجک، فارسی، ہندی پاپ گلوکارہ ہے۔ اس نے زیادہ تر تاجک زبان میں گانے گائے، اس کے علاوہ ہندوستانی زبان میں بھی کچھ گانے گائے۔ وہ اپنے ملک کے علاوہ پڑوسی ممالک کے کنسرٹ، جشن نوروز، قومی پریڈ ڈے، ٹیلی ویژن اور ریڈیو پروگرام وغیرہ میں گیت گاتی رہی۔

ذاتی زندگی
----------

نازیہ کرامت اللہ 7 فروری 1988ء کو تاجکستان کے شہر دوشنبہ میں پیدا ہوئی۔ وہ تاجک کے مشہور گلوکار کرامت اللہ قرباناف کی بیٹی ہے۔ ان کے بھائی محمد رفیع کرامت اللہ بھی تاجک گلوکار ہے۔ سال 2014ء میں نازیہ کی شادی ہوئی اور 7 دسمبر 2015ء میں ایک بچی کو جنم دیا۔
17 اکتوبر 1992ء میں یاون ضلع کی خانہ جنگی کے دوران ان کے والد کرامت اللہ قرباناف ایک شادی تقریب کے بعد رات کو واپس لوٹ رہے تھے کہ ایک ڈاکو کے ہاتھوں ان کا قتل ہو گیا۔

اعزازات و حصولیابیاں
--------------------

نازیہ 2007ء کے بھارتی کلاسیکی کتھک رقص کے مسابقہ میں فاتح ہوئی۔

حوالہ جات
---------

1. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**

بیرونی روابط
------------

* نازیہ کا مختصر اشاریہ کتب
* نازیہ کے کچھ گیتوں کی فہرست
شکل 1 – ایک مثلث

| اصطلاح | term |
| --- | --- |
| قانونِ جیب التمام  مثلث ضلع زاویہ مقابل جیب  جیب التمام ملفوف؟  | law of cosines  triangle side  angle  opposite  sine  cosine  enclosed |

مثلثیات میں **قانونِ جیب التمام** ایک عام مثلث بارے بیان ہے جو اس کے اضلاع کی لمبائیوں کو اس کے ایک زاویہ کے جیب‌التمام سے نسبت دیتا ہے۔ شکل 1 کی علامات استعمال کرتے ہوئے، قانونِ جیب التمام کا بیان ہے کہ:

{\displaystyle c^{2}=a^{2}+b^{2}-2ab\cos(\gamma )\,}
فیثاغورث قضیہ، جو صرف قائم الزاویہ مثلث پر لاگو ہوتا ہے، کو قانونِ جیب التمام جامع بناتا ہے: اگر زاویہ *γ* قائم ہو (درجہ 90° یا π/2 قطریہ) تو `cos(*γ*) = 0` اور اس طرح قانون التمام تخفیف ہو جاتا ہے:

{\displaystyle c^{2}=a^{2}+b^{2}\,}
جو فیثاغورث قضیہ ہے۔

قانون جیب التمام مفید ہے مثلث کی تیسرا ضلع کمپیوٹر کرنے کے لیے جب دو اضلاع اور ان کا ملفوف زاویہ معلوم ہو اور مثلث کے زاویے کمپیوٹر کرنے کے لیے جب تمام اضلاع معلوم ہوں۔

قانونِ جیب التمام یہ بھی مقضی کرتا ہے کہ:

{\displaystyle a^{2}=b^{2}+c^{2}-2bc\cos(\alpha )\,}
{\displaystyle b^{2}=a^{2}+c^{2}-2ac\cos(\beta )\,}
مگر یہ شناختیں کوئی مزید اطلاع نہیں دیتیں جو ان میں سے کسی بھی ایک بیان میں موجود ہے، کیونکہ *c* ،*b* ،*a*، *کوئی* بھی اضلاع ہو سکتے ہیں اور *γ* زاویہ ہے جو *c* کے مقابل ہو۔ مختصراً قانون کا پہلا بیان کافی ہے تمام صورتوں کے لیے۔
**مآثر رحیمی** فارسی زبان میں مغل سپہ سالار اور شہنشاہ جلال الدین محمد اکبر کے امرا بیرم خان اور عبد الرحیم خان خاناں کے سوانحی حالات پر مبنی کتاب ہے۔ اس کے مؤلف ملا عبد الباقی نہاوندی ہیں ۔ مصنف کے آبا و اجداد کا شاہانِ فارس کے دربار میں بڑا اثر و رسوخ تھا۔ کسی بات پر صفوی بادشاہ عباس اول سے نا خوش ہو کر ہندوستان آئے اور شیخ ابو الفضل اور عبد الرحیم خان خاناں کے ذریعہ سے دربارِ اکبری میں بمقام برہانپور (خاندیش) پیش ہو کر جاگیردار ہو گئے۔ یہ کتاب تین جلدوں میں 1025ھ بمطابق 1616ء میں مرتب ہوئی۔ پہلی جلد میں مغل شہنشاہ نصیر الدین محمد ہمایوں کے مصاحب اور اکبر کے اتالیق بیرم خان اور ان کے حالات کے ساتھ ساتھ سلاطین ہند کا تذکرہ ہے۔ جو شاہانِ غزنوی سے شروع ہو کر شہنشاہ نور الدین جہانگیر کے حالات پر ختم ہوتا ہے۔ اس علاوہ اسی جلد میں حاکمانِ بنگال، جونپور، مالوہ، کشمیر اور ملتان کے حالات بیان کیے گئے ہیں۔ دوسری جلد میں عبد الرحیم خان خاناں کے حالات کے علاوہ سندھ، گجرات، دکن اور خاندیش کی سلطنتوں کے بھی واقعات درج ہیں۔ تیسری جلد میں خانِ خانی مجلس کے اراکین، امرا، مصاحب، صاحبانِ علم و فن اور اربابِ شعر و سخن کا تذکرہ ہے۔ خاتمہ میں حکیموں، عالموں اور مشاہیر کا تذکرہ درج ہے اور شاہانِ ہند کے وزرا کی بھی فہرست درج ہے۔ مناسب موقعوں پر خان خاناں کی بنوائی ہوئی عمارتوں، کتبات اور ان کے لگائے ہوئے باغوں کا بھی تذکرہ موجود ہے۔

اس کتاب کا اردو ترجمہ سید منصور علی سہروردی نے کیا اور ترجمے پر نظرثانی کا کام ڈاکٹر شریف حسین قاسمی نے ، جبکہ اس پر حواشی و ضمیمہ جات کا کام ڈاکٹر حسن بیگ نے انجام دیا ہے۔ مذکوہ اردو ترجمہ مارچ 2018ء میں الفیصل ناشران کتب لاہور نے شائع کیا ہے۔

حوالہ جات
---------

1. ↑  نبی احمد سندیلوی، تذکرہ مورخین، 1936ء، ص 68
2. ↑  نبی احمد سندیلوی، تذکرہ مورخین، 1936ء، ص 69
3. ↑  "مآثر رحیمی، تبصرہ: ڈاکٹر محمد سہیل شفیق، مشمولہ: فرائیڈے اسپیشل کراچی، 2 نومبر 2018ء". 22 اکتوبر 2019 میں اصل سے آرکائیو شدہ. اخذ شدہ بتاریخ 22 اکتوبر 2019.  الوسيط `|url-status=` تم تجاهله (معاونت)
**لینسی اسکیو** خاتون کرکٹ کھلاڑی ہیں۔ انھوں نے ٹیسٹ کرکٹ اور ون ڈے کرکٹ کھیلی ہے۔وہ دائیں ہاتھ سے بلے بازی کرتی ہیں اور میڈیم تیز گیند باز ہیں۔ انھوں نے بین الاقوامی سطح پر مجموعی طور پر 6 ون ڈے میچ کھیلے۔

لینسی 3 ستمبر 1986 کو لندن میں پیدا ہوئیں۔

کرکٹ کیریئر
-----------

### ون ڈے کیریئر

لینسی نے پہلا بین الاقوامی ون ڈے میچ انڈیا کے خلاف سن 2007میں کھیلا۔ انھوں نے مجموعی طور پر 8 ون ڈے میچ کھیلے جس میں 120 رنز 24 کی بیٹنگ اوسط سے بنائے، ان کا سب سے زیادہ اسکور 68 رہا۔ اس میں ایک عدد نصف سنچری شامل ہے۔ انھوں نے 336 گیندیں پھینک کر 6 وکٹیں حاصل کیں۔ کوئی کیچ پکڑنے میں کامیاب نہ ہو سکیں۔

### ٹی ٹوئنٹی کیریئر

لینسی نے پہلا بین الاقوامی ٹی ٹوئنٹی میچ انڈیا کے خلاف سن 2006 میں کھیلا۔انھوں نے 1 کی اوسط سے کل 1 رنز بنائے جس میں سب سے زیادہ 1 کا اسکور بھی شامل ہے۔انھوں نے کل 126 گیندیں پھینکیں اور 6 وکٹیں حاصل کیں۔ ان کی باؤلنگ کی اوسط6رہی، وہ چار یا پانچ وکٹیں ایک میچ میں حاصل نہ کر سکیں۔

حوالہ جات
---------

1. ↑  "لینسی اسکیو". *cricinfo*. 27 مارچ 2021.  تحقق من التاريخ في: `|date=` (معاونت)
مغربی جرمنی نیلے اور مشرقی جرمنی سرخ رنگ میں واضح
*مغربی جرمنی* (جرمن: Westdeutschland، انگریزی: West Germany) مئی 1949ء میں نئے آئین منظوری سے لے کر اکتوبر 1990ء میں جرمن اتحاد مکرر (German Reunification) تک قائم رہنے والی ایک ریاست تھی جس کا باضابطہ نام **وفاقی جمہوریہ جرمنی** (جرمن: Bundesrepublik Deutschland) تھا۔ 1990ء میں عوامی جمہوریہ جرمنی (مشرقی جرمنی) کا خاتمہ ہو گیا اور یوں 40 سال بعد جرمنی کے دونوں علاقے ایک مرتبہ پھر متحد ہو گئے۔ اس اتحاد مکرر کے بعد سے وفاقی جمہوریہ جرمنی کو عام طور پر جرمنی کے نام سے ہی پکارا جاتا ہے۔

وفاقی جمہوریہ جرمنی دراصل دوسری جنگ عظیم کے بعد اتحادیوں کے اُن زیر قبضہ علاقوں پر مشتمل تھا جن کا انتظام ریاستہائے متحدہ امریکا، برطانیہ اور فرانس کے تحت تھا۔ مغربی برلن کی بجائے بون کو دار الحکومت قرار دیا گیا۔ چوتھا علاقہ جو مشرقی علاقہ (Ostzone) کہلاتا تھا، حقیقتاً سوویت اتحاد اور اشتراکی پولینڈ کے زیر قبضہ تھا اور عوامی جمہوریہ جرمنی (انگریزی: German Democratic Republic، جرمن: Deutsche Demokratische Republik) کہلاتا تھا جس کا دار الحکومت مشرقی برلن تھا۔

جنگ عظیم دوم میں جرمنی کی شکست کے بعد سرد جنگ کے آغاز پر جرمنی حقیقتاً دو ریاستوں اور دو خصوصی علاقوں (سار لینڈ اور برلن) میں منقسم رہا۔ وفاقی جمہوریہ جرمنی نے پورے جرمنی کے لیے خصوصی اختیار کا دعویٰ کیا اور جمہوری طور پر نو منظم شدہ جرمن رائخ (ریاست) کی حیثیت سے خود کو جرمنی کا قانونی وارث قرار دیا جبکہ مشرقی جرمنی کی حکومت عوام کی منتخب کردہ نہیں تھی بلکہ ایک غیر ملکی قابض قوت کی کٹھ پتلی تھی، اس لیے قانونی حیثیت نہیں رکھتی تھی۔

اشتراکی ممالک کی جانب مغربی ممالک کے رویے میں بہتری کے دور (Ostpolitik) میں سوویت اتحاد کے ساتھ تعلقات میں بہتری آئی اور دونوں جرمن ریاستوں نے ایک دوسرے کے وجود کو تسلیم کیا۔

دوسری جنگ عظیم کے بعد قابض افواج کے زیر انتظام علاقوں کی سرحدیں، پرچموں کے ذریعے قابض قوت کو واضح کیا گیا ہے
جب مشرقی جرمنی میں اشتراکی نظام زمین بوس ہوا، جس کا اظہار دیوار برلن کا خاتمہ تھا، تو جرمن اتحادِ مکرر کی تحریک تیزی سے آگے بڑھی۔ مشرقی جرمنی نے 1990ء میں وفاقی جمہوریہ میں ضم ہونے کا اعلان کیا اور باضابطہ طور پر 3 اکتوبر 1990ء کو متحدہ جرمنی ایک مرتبہ پھر وجود میں آیا۔

موجودہ جرمنی کی عالمی اقتصادیات میں با اثر حیثیت کی بنیاد 1950ء کی دہائی میں Wirtschaftswunder (اقتصادی معجزہ) کے عہد میں رکھی گئی جب مغربی جرمنی جنگ عظیم دوم کی تباہ حالی کے بعد خاک سے اٹھا اور دنیا کی تیسری سب سے بڑی معیشت بن گیا۔

متعلقہ مضامین
-------------

* مشرقی جرمنی
* نازی جرمنی
* جنگ عظیم دوم
* سرد جنگ
ریاستہائے متحدہ امریکا میں ایک ساجھے داری کے سفر کی سہولت زیبیگو کا لوگو اور اس کی ٹیگ لائن۔ ٹیگ لائن کے مطابق ایک سفر کا دورہ کیجیے۔ لوگوں کے لیے چلانے کے لیے پیسے کمایئے۔
تفریحی دنیا میں **ٹیگ لائن** (انگریزی: Tagline) ایک مختصر متن کو کہا جاتا ہے جو کسی خیال کو واضح کرتا ہے یا کسی ڈرامائی اثر انگیزی کی کوشش کرتا ہے۔ کئی ٹیگ لائن مکرر جملوں کے طور پر مشہور ہیں جو کسی فرد، سماجی گروہ یا مصنوع سے جڑے ہیں۔ برانڈ کاری نعرے کے متبادل کے طور پر ٹیگ لائنوں کا بازار کاری کے مواد اور اشتہارات میں کثرت سے استعمال ہوتا ہے۔ 

دنیا میں یہ اشتہاری ٹیگ لائن بطور خاص بہت زیادہ مشہور ہوئے ہیں:

* نائک : جسٹ ڈو اِٹ ("Just Do it" بس کر ہی دیجیے)
* ایپل : تھنک ڈفرینٹلی "Think Different" (الگ سوچیے)
* L'Oreal لارئیل: "Because you’re worth it" (چونکہ آپ اس کے شایان شان ہیں)۔
* کے ایف سی: "It’s finger lickin’ good" (انگلیوں کو چاٹنے جتنا ذائقے دار)
* میک ڈونلڈز: "I’m lovin’ it" (مجھے اس سے پیار ہے)۔

مزید دیکھیے
-----------

* اشتہارات

حوالہ جات
---------

1. ↑  Top Brand Slogans & How To Create One

بیرونی روابط
------------

* مشہور گ لائنوں کی فہرست، مئی 2020
**نظریہ کمپیوٹیشن** یا **نظریہ شمارندگی** (انگریزی: Theory of Computation) ریاضیات اور کمپیوٹر سائنس کی ایک شاخ ہے جو یہ معاملہ دیکھتی ہے کہ مسائل کو شمارندگی کی تمثیل میں، الخوارزم کے استعمال سے، کتنی اہلیت سے حل کیا جا سکتا ہے۔ اس میدان کو دو شاخوں میں تقسیم کیا جاتا ہے: نظریہ شمارندیت اور نظریہ پیچیدگی، مگر دونوں شاخیں شمارندگی کے رسمی تمثیل سے معاملہ کرتی ہیں۔

شمارندگی کے بامشقت مطالعہ کے لیے، سائنس دان کمپیوٹروں کے تجرید کا استعمال کرتے ہیں جسے "شمارندگی کا تمثیل" کہتے ہیں۔ بہت سے تمثیلات زیرِ استعمال ہیں، مگر سب سے زیادہ عام امتحان کیا جانے والا ٹیورینگ آلہ ہے۔ سمجھنے کے لیے ٹیورنگ آلہ کو ایک عام کمپیوٹر تصور کیا جا سکتا ہے جس کے پاس لامتناہی میموری کی گنجائش ہو، اگرچہ وہ یادداشت تک رسائی چھوٹے متفرد قتلوں میں کر سکے۔ سائنس دان ٹیورنگ آلہ کا مطالعہ اس لیے کرتے ہیں کیونکہ اسے آسانی سے کلیات کیا جا سکتا ہے، اس کا تحلیل ممکن ہے اور نتائج مثبوت کرنے کے لیے استعمال کیا جا سکتا ہے اور یہ نمائندہ ہے جسے بہت سے لوگ شمارندگی کا سب سے طاقتور ممکن "معقول" تمثیلِ شمارندگی سمجھتے ہیں۔ ہو سکتا ہے کہ یہ لگے کہ امکانی لامتناہی یاداشت اسے غیر حقیقی بنا دیتی ہے، مگر ٹیورنگ آلہ سے کوئی قابلِ فیصلہ مسئلہ ہمیشہ متناہی یاداشت کے استعمال سے حل (فیصلہ) ہو گا۔ اس لیے اصولاً، کوئی مسئلہ جو ٹیورنگ آلہ سے حل (فیصلہ) ہو سکے، کو ایسے کمپیوٹر پر حل کیا جا سکتا ہے جس کی یادداشت یحیط ہو۔

تاریخ
-----

نظریہ شمارندگی کو شمارندی سائنس میں ہر قسم کی تماثیل کی تخلیق سمجھا جا سکتا ہے۔ اس لیے ریاضیات اور منطق کا استعمال کیا جاتا ہے۔ پچھلی صدی میں یہ آزاد نصابی شعبہ بن گیا اور ریاضیات سے علاحدہ سمجھا جانے لگا۔ اس "نئے" شعبہ کے اولین رہنماؤں میں شامل ہیں، الونزو چرچ، ایلن ٹیورنگ، جان وان نیومان اور کلاڈ شینن۔

| * د
* ب
* ت
ریاضی (Areas of mathematics) |
| --- |
| Foundations | 
* نظریہ زمرہ
* نظریۂ اطلاعات
* ریاضیاتی منطق
* Philosophy of mathematics
* نظریۂ طاقم

 |
| الجبرا | 
* تجریدی الجبرا
* ابتدائی الجبرا
* نظریۂ گروہ
* خطی الجبرا
* Multilinear
* عالمی الجبرا

 |
| ریاضیاتی تحلیل | 
* احصا
* Real analysis
* Complex analysis
* تفرقی مساواتs
* Functional analysis
* Harmonic analysis

 |
| متفرد ریاضی | 
* تالیفیات
* نظریۂ گراف
* Order theory
* نظریہ بازی

 |
| ہندسہ | 
* Algebraic
* تحلیلی ہندسہ
* Differential
* Discrete
* Euclidean
* Finite

 |
| نظریۂ عدد | 
* حساب
* Algebraic number theory
* تحلیلی نظریہ عدد
* Diophantine geometry

 |
| وضعیت | 
* Algebraic
* Differential
* Geometric

 |
| اطلاقی ریاضی | 
* Control theory
* نظریاتی حیاتیات
* Mathematical chemistry
* Mathematical economics
* مالیاتی ریاضی
* ریاضیاتی طبیعیات
* Mathematical psychology
* Mathematical statistics
* نظریۂ احتمال
* شماریات

 |
| Computational | 
* کمپیوٹر سائنس
* نظریۂ شمارندگی
* عددی تحلیل
* کاملیت (ریاضیات)
* Computer algebra

 |
| Related topics | 
* تاریخ ریاضی
* Recreational mathematics
* Mathematics and art
* Mathematics education

 |
| 
* Category
* Portal **باب:ریاضیات**
* Commons page**Commons**
* WikiProject**WikiProject**

 |
**فیوز** (Fuuse) موسیقی، فلم اور آرٹ کی ایک غیر سرکاری کمپنی ہے جس کی بنیاد پاکستانی نژاد نارویجن فنکار (موسیقار اور فلم ساز) دیا خان نے رکھی ہے۔ فیوز کا مرکز ناروے ہے، اس کی سرگرمیوں کا دائرہ کار موسیقی، فلم سازی، آرٹ، ثقافت اور سیاست سے متعلقہ مسائل اور دیگر سرگرمیاں ہیں۔ فیوز کی 2012ء میں تیار کردہ بناز اے لو سٹوری پہلی دستاویزی فلم کو کئی فلمی میلوں میں سراہے جانے کے علاوہ انعام سے بھی نوازا گیا ہے۔

فیوز کی فلم، موسیقی اور دیگر ثقافتی سرگرمیاں فیوز موسیقی، فیوز فلم اور فیوز لائیو کے تحت عمل میں لائی جاتی ہیں۔

دائرہِ کار
----------

فیوز کا دائرہ کار انسانی حقوق، صنفی مساوات، آزادی رائے، امن اور سماجی انصاف کا احاطہ کرتا ہے۔ فیوز کا ہر منصوبہ کسی مخصوص موضوع پر روشنی ڈالنے کے لیے ترتیب دیا جاتا ہے۔

فیوز موسیقی
-----------

فیوز موسیقی فیوز کا موسیقی کا شعبہ ہے جس کا مقصد موسیقی کے ذریعے ثقافتی میل جول بڑھانا ہے۔ حال میں یہ شعبہ خواتین کے موضوع پر کام کر رہا ہے۔ جس کے لیے عالمی موسیقی کی اہم خواتین کی آواز اور موسیقی کو پیش کیا جا رہا ہے۔ فیوز موسیقی کا دوسرا اہم منصوبہ بر صغیر کی روایتی کلاسیکی موسیقی کے ورثہ کے تحفظ سے متعلق ہے۔

### فیوز موسیقی کے تیار کردہ سی ڈی

* نارڈک وومن ( Nordic Woman) .
* ایرانی وومن (Iranian Woman)
* سندھو کی بازگشت ( ستار: استاد اشرف شریف خان)

فیوز فلمز
---------

فیوز فلم غیر تجارتی ادارہ ہونے کی وجہ سے فلم کے فنی معیار اور موضوع کو نہایت اہم سمجھتا ہے، اس ادارے کے تحت بنائی گئی فلمیں انسانی حقوق اور سماجی ناہمواریوں اور ظلم سے متعلق ہوتی ہیں۔ اس سلسلے کی پہلی فلم بناز اے لو سٹوری کا برطانیہ کے سب سے بڑے غیر سرکاری ٹیلی ویژن کے لیے ایک نیا ورژن بنایا گیا جس کا نام "بناز این آنر کلنگ "( Banaz – An Honour Killing ) تھا۔ یہ ورژن امریکا کا مشہور پی باڈی اعزاز جیت چکا ہے .
فلم کا یہی ورژن برطانیہ کی رائل ٹیلی ویژن سوسائٹی کی صحافت سے متعلقہ شعبے کی تین بہترین دستاویزی فلموں میں سے ایک قرار پایا تھا۔.

فیوز لائیو
----------

* فیوز لائیو کے تحت جنوری 2013ء اوسلو میں ناروے کے فرت اُور ( Fritt Ord) کے تعاون سے بناز اے لو سٹوری کی ایک خصوصی نمائش اور "غیرت کے نام پر قتل" کے موضوع پر مباحثہ رکھا گیا .
* مارچ 2013ء میں فری ورلڈ سنٹر اینڈ آرٹیکل کے ساتھ مل کر لندن میں بناز فلم کی خصوصی نمائش کے علاوہ ایک مباحثے کا انعقاد کیا گیا۔ .

حوالہ جات
---------

1. ↑  "Nordic Woman". grappa.no. 26 دسمبر 2018 میں اصل سے آرکائیو شدہ. اخذ شدہ بتاریخ may 24, 2013.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑  ekropp (March 27, 2013). "72nd Annual Peabody Awards: Complete List of Winners". peabodyawards.com. 18 مئی 2013 میں اصل سے آرکائیو شدہ. اخذ شدہ بتاریخ May 24, 2013.  الوسيط `|url-status=` تم تجاهله (معاونت)
3. ↑  "RTS ANNOUNCES SHORTLIST FOR TELEVISION JOURNALISM AWARDS 2011/2012". rts.org.uk. 26 دسمبر 2018 میں اصل سے آرکائیو شدہ. اخذ شدہ بتاریخ May 24, 2013.  الوسيط `|url-status=` تم تجاهله (معاونت)
4. ↑  "Banaz A Love Story". fritt-ord.no. 26 دسمبر 2018 میں اصل سے آرکائیو شدہ. اخذ شدہ بتاریخ may 24, 2013.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
5. ↑  "Banaz A Love Story". freewordonline.com. 09 جنوری 2019 میں اصل سے آرکائیو شدہ. اخذ شدہ بتاریخ may 24, 2013.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
**محبانہ اعداد** ایسا عددی جوڑا ہے کہ ہر ایک عدد کے صالح قاسموں کی جمع دوسرے عدد کے برابر ہو۔

ایسے کروڑوں جوڑے تلاش کیے جا چکے ہیں۔

تاریخ
-----

عرب مسلم ریاضیدانوں نے 9 ویں صدی سے نظریہ عدد میں گہری دلچسپی لینی شروع کی۔ ان ریاضیدانوں میں سے پہلا ثابت بن قرة تھا جس نے ایسا الخوارزم دریافت کیا جس سے محبانہ اعداد (Amicable Number) کے جوڑے ڈھونڈے جا سکتے تھے، دسویں صدی میں ابن طاہر بغدادی نے ثابت بن قرہ کے مسئلہ کے تھوڑے انحراف پر نظر ڈالی۔

10 ویں صدی میں ابن ہیثم نے تمام جفت کامل اعداد (Perfect Number) (اعداد جو اپنے صالح قاسموں کی حاصل جمع ہوں) کی جماعت بندی کی جن کی ہیئت {\displaystyle \ 2^{k-1}(2^{k}-1)} ہوتی ہے، جہاں {\displaystyle 2^{k}-1} اولی عدد ہے۔ ابن ہیثم نے یہ قضیہ بھی دیا کہ اگر *p* اولی عدد ہو تو عدد {\displaystyle 1+(p-1)!} تقسیم ہوتا ہے *p* سے (اس قضیہ کو بعد میں یورپی عالموں نے اپنے ولسن کے نام سے منسوب کر دیا، اس قضیہ کا ثبوت 1771 میں لاگرینج نے دیا)۔

13ویں صدی میں فارس ریاضیدان الفارسی نے ثابت قضیہ (Thabit Number) کا نیا ثبوت پیش کیا، جس میں اس نے تجزی اور تالیفیات (Combinatorics) کے اہم نئے طرائق متعارف کرائے۔ اس کے علاوہ اس نے محبانہ اعداد جوڑا 17296, 18416 بتایا جو غلطی سے عائلر سے منسوب کیا جاتا ہے (غالبا ثابت کو بھی یہ جوڑا معلوم تھا)۔ محمد باقر یزدی نے محبانہ جوڑا 9,363,584 اور 9,437,056 دیا۔

مزید دیکھیے
-----------

* کامل عدد

حوالہ جات
---------
**مرحلہ** دوری اور وقت کے لیے استعمال ہوتا ہے۔

لغوی معنی
---------

وہ مسافت جومسافر ایک دن میں طے کر لے مرحلہ کہلاتا ہے اس کی جمع مراحل ہے

اصطلاحی معنی
------------

سال کے سب سے چھوٹے دنوں میں ایک دن کی مسافت عام انداز میں چلنے کو مرحلہ اور تین مراحل پر مسافر کے احکام لاگو ہوتے ہیں

پیمائش
------

اس کی پیمائش 8 فرسخ اس میں تین دن کا سفر شمار ہو گا جو عام شخص پیدل چلے جس میں حسب عادت اترنا ،آرام کرنا ،کھانا اور نماز پڑھنا شامل ہے۔

شرعی استعمال
------------

فقہا نے مراحل کے ساتھ سفر کو وابستہ کیا ہے جس سے رخصتیں ثابت ہوتی ہیں جیسے نماز میں قصر کرنا دو نمازوں کو جمع کرنا احناف کے نزدیک سفر 3 مراحل پر مشتمل ہوتا ہے جمہور کے نزدیک 24 ہاشمی میل یا 8 فرسخ ہے

حوالہ جات
---------

1. ↑  المصباح المنیر
2. ↑  موسوعہ فقہیہ ،جلد38 صفحہ 343، وزارت اوقاف کویت، اسلامک فقہ اکیڈمی انڈیا

| * د
* ب
* ت
اسلامی مقادیر |
| --- |
| کیل | 
* مد
* صاع
* قسط
* قدح
* قربہ
* عرق
* مکوک
* فرق
* قفیز
* قلہ
* وسق
* کر

 |
| لمبائی | 
* شعیرہ
* اصبع
* قبضہ
* شبر
* ذراع
* غلوہ
* قصبہ
* باع
* جریب
* خطوہ
* فرسخ
* برید
* مرحلہ
* میل

 |
| اوزان | 
* خردل
* چاول
* قمحہ
* حبہ
* نواۃ
* طسوج
* قفلہ
* رطل
* من
* قیراط
* دانق
* مثقال
* درہم
* دینار
* استار
* نش
* اوقیہ

 |
**وسق** کی جمع اوسق ہے،ایک اونٹ کا بوجھ کو وسق کہتے ہیں

وسق پیمانہ
----------

وسق وہ پیمانہ ہے جس میں ساٹھ صاع پھل سماتے ہیں،ایک صاع قریبًا ساڑھے چار سیر ہوتا ہے

شرعی استعمال
------------

کھیتوں میں زکوٰۃ کے نصاب میں وسق استعمال ہوتا ہے

اعشاری نظام میں
---------------

یہ اجناس ناپنے معلوم پیمانہ ہے بعض اسے ایک اونٹ کے بوجھ کے برابر کہتے ہیں اس کی جمع اوساق ہے ایک وسق 60 صاع کا ہوتاہے جبکہ ایک صاع میں2175 گرام ہوتے ہیں۔ تو اس حساب سے ایک وسق میں 130500 گرام ؛یعنی 130 كلو گرام اور 500 گرام ہوں گے
2175 ×60=130500 گرام ؛یعنی 130 كلو گرام اور 500 گرام۔

حوالہ جات
---------

1. ↑  مرآۃ المناجیح شرح مشکوۃ المصابیح، مفتی احمد یار خان، جلد چہارم صفحہ 441، نعیمی کتب خانہ گجرات
2. ↑  تحويل الموازين والمكاييل الشرعیہ إلى المقادير المعاصرة، عبد اللہ بن سليمان المنیع

| * د
* ب
* ت
اسلامی مقادیر |
| --- |
| کیل | 
* مد
* صاع
* قسط
* قدح
* قربہ
* عرق
* مکوک
* فرق
* قفیز
* قلہ
* وسق
* کر

 |
| لمبائی | 
* شعیرہ
* اصبع
* قبضہ
* شبر
* ذراع
* غلوہ
* قصبہ
* باع
* جریب
* خطوہ
* فرسخ
* برید
* مرحلہ
* میل

 |
| اوزان | 
* خردل
* چاول
* قمحہ
* حبہ
* نواۃ
* طسوج
* قفلہ
* رطل
* من
* قیراط
* دانق
* مثقال
* درہم
* دینار
* استار
* نش
* اوقیہ

 |
| اصطلاح | term |
| --- | --- |
| گراف  راس کنارہ چال  رستہ صراط بند دورہ | graph  vertex, vertices  edge walk  path  trail  closed  cycle |

ریاضی کی شاخ نظریۂ گراف میں *n* لمبائی کی *چال* کسی گراف *G* کے *k* کناروں کا تسلسل جس کی صورت یوں ہو

{\displaystyle v\_{1}v\_{2},v\_{2}v\_{3},v\_{3}v\_{4},\cdots ,v\_{n-1}v\_{n}}
کو کہتے ہیں۔ اس چال کو {\displaystyle v\_{1}v\_{2}\cdots v\_{n}} لکھتے ہیں اور اسے {\displaystyle v\_{1}} اور {\displaystyle v\_{n}} کے درمیان چال کہتے ہیں۔ غور کرو کہ چال میں کسی کنارے کی دوسرا قمہ وہی ہے جو اس سے اگلے کنارے کا پہلا قمہ ہے۔ چونکہ کناروں کی سمت نہیں ہے اس لیے اس چال کو {\displaystyle v\_{n}v\_{n-1}\cdots v\_{1}} بھی لکھا جا سکتا ہے اور اسے {\displaystyle v\_{n}} اور {\displaystyle v\_{1}} کے درمیان چال کہا جا سکتا ہے۔

### بند چال اور دورہ

ایسی چال کو اسی قمہ پر شروع اور ختم ہو کو *بند چال* کہتے ہیں۔
کسی گراف کے کناروں کا تسلسل جس کی صورت یوں ہو

{\displaystyle ab,bc,cd,\cdots ,fa}
کو بند چال کہتے ہیں۔ اگر بند چال میں تمام کنارے مختلف ہوں تو اسے *بند صراط* کہتے ہیں۔ اگر اس کے علاوہ بند چال کے تمام راس بھی مختلف ہوں تو اس بند چال کو دورہ کہیں گے۔ تصویر میں 1254231 بند صراط ہے۔ اور 125431 دورہ ہے۔

مزید دیکھیے
-----------

* رستہ

== بیرونی روابط ==\* 

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**ناشتے کا رول** ((آئرستانی: *rollóg bhricfeasta*)‏) ایک روٹی کا رول ہے جو روایتی تلے ہوئے یا تیل میں بنے ناشتے کے اجزا اور عناصر سے بھرا ہوا ہوتا ہے۔ اسے پورے آئرلینڈ میں چھوٹی دکانوں، سپر مارکیٹوں، پیٹرول اسٹیشن اور عمومی کھانے کی دکانوں پر پیش کیا جاتا ہے۔

ترکیب
-----

ناشتے کا رول عام طور پر ایک بریڈ رول پر مشتمل ہوتا ہے جس میں ایک یا ایک سے زیادہ بھرائیاں(fillings) ہوتی ہیں جیسے چٹنیاں، بیکن، سفید یا کالی کھیر، مکھن، مشروم، ٹماٹر اور ٹماٹر کی چٹنی یا خاکی چٹنی۔ کچھ صورتوں میں ہیش براؤن، سینکی ہوئی پھلیاں یا تلا ہوا انڈا شامل کیا جاتا ہے۔ رول خود عام طور پر تین اقسام میں سے ایک ہوتا ہے: ایک نرم "ٓابدوزی" قسم کا رول، ایک بھاری بھرکم، کروی ڈنر رول یا ڈیمی بیگیٹ۔ ڈیمی بیگوٹس کو جزوی طور پر سینکا جاتا ہے اور اسے جزوی یا مکمل منجمد شکل میں دکانوں میں تقسیم کیا جاتا ہے، جس سے دکانوں کو "تازہ تیارکردہ" رول کے لیے جلدی سے روٹی پکانے کی سہولت حاصل ہو جاتی ہے۔ اس کی بجائے بریڈ سلائس کے روایتی سینڈوچ میں مندرجہ بالا کچھ یا تمام اجزاء پر مشتمل ایک "ٓال ڈے کا ناشتا" سینڈوچ میں استعمال کیا جاتا ہے۔

### اجزا

چٹنیاں

بیکن

سفید یا کالی پڈنگ

مکھن

مشروم

ٹماٹر

ٹماٹر کی چٹنی یا خاکی چٹنی

ہیش براؤن

سینکی ہوئی پھلیاں

تلا ہوا انڈا

مقبول ثقافت
-----------

آئرلینڈ میں بریک فاسٹ رول (اور اس سے متعلقہ گانے) کی مقبولیت سے کامیڈین پیٹ شارٹ نے فائدہ اٹھایا اورگانا "جمبو بریک فاسٹ رول" عوام کے سامنے پیش کیا جو آئرش میوزک چارٹ میں چھ ہفتوں تک پہلے نمبر پر براجمان رہا۔  یہ گانا 2000 کی دہائی کے سب سے زیادہ فروخت ہونے والے گانوں کی آئرش چارٹ کی فہرست میں 11 ویں نمبر پر تھا جس سے ناشتے کے رول کی مقبولیت کا اندازہ لگایا جا سکتاہے۔ یہ ناشتا رول اٹلی، فرانس میں بھی بہت مقبول ہیں۔

مزید دیکھیے
-----------

ناشتا سینڈوچ

ناشتا بریٹو

مٹریلیٹے

ناشتا موضوعات کی فہرست

ٓآئرش پکوانوں کی فہرست

سینڈوچ کی فہرست

مارننگ رول

ہاٹ ڈاگ

حوالہ جات
---------

1. ↑  McWilliams، David (22 اکتوبر 2009). *David McWilliams' Follow the Money: David McWilliams Ireland 2*. Gill & Macmillan Ltd. ISBN 978-0-7171-5557-6 – Google Books سے.  تحقق من التاريخ في: `|date=` (معاونت)
2. ↑  Anderson، Heather Arndt (11 جولائی 2013). *Breakfast: A History*. AltaMira Press. ISBN 978-0-7591-2165-2 – Google Books سے.  تحقق من التاريخ في: `|date=` (معاونت)
3. ↑  McWilliams، David (11 جنوری 2011). *The Pope's Children: The Irish Economic Triumph and the Rise of Ireland's New Elite*. John Wiley & Sons. ISBN 978-1-118-04537-4 – Google Books سے.  تحقق من التاريخ في: `|date=` (معاونت)
4. ↑  "8 songs that topped the Irish charts (that you may have forgotten)". اخذ شدہ بتاریخ 31 جولائی 2017.  تحقق من التاريخ في: `|access-date=` (معاونت)
سلہٹ انٹرنیشنل کرکٹ اسٹیڈیم، سلہٹ، بنگلہ دیش کے باہر ایک کرکٹ کے بلے کو عظیم الشان مجسمے کی شکل میں دکھایا گیا ہے۔
**کرکٹ کا بلا** یا **کرکٹ کا بیٹ** (انگریزی: Cricket bat) ایک مخصوص قسم کا ساز و سامان ہے جسے بلے باز کرکٹ کے کھیل میں گیند پر زور لگا کر مارتے ہیں۔ یہ عمومًا ایک چھڑی کا دستہ رکھتا ہے جو سامنے کی سپاٹ تیز دھار لکڑی سے جڑا ہوتا ہے۔ بلے کی لمبائی 38 انچ یا 965 ملی میٹر سے زیادہ نہیں ہونا چاہیے۔ اس کی چوڑائی 4.25 انچ یا 108 ملی میٹر سے زیادہ نہیں ہوتی ہے۔ اس کا اولین درج شدہ استعمال 1624ء میں ہوا تھا۔ اس کے کئی نمونے تاریخ میں رو نما ہو چکے ہیں، تاہم جدید طور پر ایک شکل میں عمومًا اتفاق رائے پایا جاتا ہے۔ 1979ء سے ایک ایک قانون موجود رہا ہے کہ کرکٹ کے بلے صرف لکڑی سے بننے چاہیے۔

کرکٹ کے بلے کی جدید شکل کو جیک ہوبس نے 1930ء میں متعارف کرایا گیا تھا۔ جس کی اس وقت کی بناوٹ کو کسی بھی کرکٹ کھیلنے والے نے کبھی چیلنج نہیں کیا اور موجودہ جدید دور میں بھی کرکٹ بلے اسی ڈیزائن کی طرز پر تیار کیے جاتے ہیں۔ واضح رہے کہ کرکٹ میں بلے بازوں کی اجارہ داری کے باعث بیٹ کے وزن، موٹائی اور چوڑائی کے حوالے سے بحث چلتی رہتی ہے۔ ماہرین کا ماننا ہے کہ جدید بلا کے سوئٹ پوائنٹ اور باہری کنارے ایسے بنائے جاتے ہیں، جس سے لگ کر اور ایج لگ کر بھی گیند باؤنڈری تک چلی جاتی ہے۔

کرکٹ کا بلا اور عالمی ثقافت
---------------------------

ریاستہائے متحدہ امریکا کے صدر ڈونالڈ ٹرمپ نے 2019ء میں پاکستان کے وزیر اعظم عمران خان کو وائٹ ہاوس آمد پر کرکٹ کے بلے کا تحفہ دیا۔ ٹرمپ کی جانب سے دیے گئے بلے پر سابق امریکی صدر آئزن ہاور کی تصویر بنی ہے۔ آئزن ہاور وہ واحد امریکی صدر ہیں جنھوں نے پاکستان میں ایک ٹیسٹ میچ دیکھا تھا۔ اس طرح سے دو باتیں ثابت ہوتی ہیں کہ کرکٹ بر صغیر کے ثقافت کی ایک پہچان بن چکا ہے اور دیگر ممالک کا اس سے وابستگی دکھانا اس ثقافت سے اظہار یگانگت ہے۔ دوسرے یہ ایک کرکٹ کا بلا بھی اپنی ایک الگ تاریخ اور یاد گاری کا حامل ہو سکتا ہے۔ بھارت میں سچن ٹنڈولکر کے دستخط شدہ بلوں کو جدید دور میں بھی پسندیدگی سے دیکھا جاتا ہے، حالاں کہ موصوف کھیل سے سبک دوش ہو چکے ہیں۔

مزید دیکھیے
-----------

* کرکٹ
* گیند

حوالہ جات
---------

1. ↑  کرکٹ بیٹس کی ارتقائی منازل
2. ↑  "ٹرمپ کی جانب سے وزیراعظم عمران خان کو "کرکٹ بیٹ" کا تحفہ". 23 نومبر 2019 میں اصل سے آرکائیو شدہ. اخذ شدہ بتاریخ 30 نومبر 2019.  الوسيط `|url-status=` تم تجاهله (معاونت)
**للت** بھیروں ٹھاٹھ کا کھاڈو بعنی بالترتیب آروہی امروہی کے چھ سر کا راگ ہے۔

دوسرے راگوں سے تعلق
-------------------

بعض گائک اس کو ماروا ٹھاٹھ کا راگ مانتے ہیں اور بعض کے نزدیک ٹوڈی ٹھاٹھ بھی ہے مگر مستند موسیقی کی کتابوں میں للت کو بھیروں ٹھاٹھ میں ہی دکھایا گیا ہے۔ للت میں چند ایک دوسرے راگ اور راگنیوں کی طرح دونوں مدھیں مستعمل ہیں مگر ان کے استعمال کا طریقہ راگ اور راگنیوں کی ترتیب کے مطابق ایک دوسرے سے بالکل جداگانہ ہے۔ چند راگ اور راگنیوں کے نام حسب ذیل ہیں، جن میں للت کی طرح دونوں مدھیں استعمال ہوتی ہں:

للت - رام کلی - کیدارا - شدھ سارنگ - آنندی؛ وغیرہ

تشکیل راگ
---------

للت کا وادی سر مدہم اور کھرج سوادی ہے۔ بعض استادان فن گندھار کو وادی اور نکھاد کو سموادی مانتے ہیں۔ پنچم سر اس میں ورج یعنی متروک ہے۔ پنچم کے اضافے سے یہ راگ للت پنچم بن جاتا ہے۔ دونوں مدھموں کی بار بار تکرار اور ملاپ للت کی صحیح شکل و صورت اور سروپ کی تشکیل میں نمایاں مدد دیتی ہے اور اس کی خوب صورتی اور دل کشی میں بھی اضافہ ہوتا ہے۔

تاثر
----

للت کو شام کے مروا ٹھاٹھ سے منسوب کیا گیا ہے۔ حالانکہ اس کے گانے کا وقت بھٹیار کی طرح صبح ہی ہے۔

آروہی آمروہی
------------

اس راگ کی آروہی آمروہی یوں ہے:

**آروہی** سا - نی - رے - گا ما دھا - لی سا
  
**امروہی** سا - نی - دھا - ما - گا - رے - سا

آروہی میں کومل مدہم اور آمروہی میں دونوں مدہمیں استعمال کی جاتی ہیں۔

حوالہ جات
---------

اختر علی خان، ذاکر علی خان؛ نورنگ موسیقی۔ اردو سائنس بورڈ، لاہور؛ 299 اپر مال روڈ۔ 1999ء باب دوم، صفہ 66-70۔
ورائے حقیقت پسندی
**ورائے حقیقت پسندی** (Surrealism) ایک 1920 کی دہائی کی ایک فنکارانہ اور ادبی رویہ اور تحریک۔۔۔۔ دو عالمی جنگوں کے درمیاں جب فرد شدید زہنی انتشار کا شکار ھوا۔ تو یورپی معاشروں تو سریلسٹ تحریک کا آغاز ھوا۔ عموما کہا جاتا ہے کہ سریلیسٹ تحریک پر سگمنڈ فرائڈ کے نفسی نظریات کے سبب پروان چڑھی۔ حالانکہ اصل میں اس کا ماخذ ہیگل کے فلسفیانہ نظریات میں بہت پہلے نظر آ گئے تھے۔ سرئیلزم کے معنی" حقیقت سے ماورا ایک اور حقیقت" کے ہیں۔ اس کے علاوہ اظہاری اور فنکارانہ طور پر یہ تحریک" تحت الشعور میں ڈوب کر فن کو تخلیق" کرنے کا دوسرا نام ہے۔ جو ڈاڈا ازم کا فکری اور فنکارانہ رد عمل بھی تھا۔ مگر اس میں سرئیلرازم کی خاصی مماثلث بھی ہے۔ اس تحریک کے بانی اندرے برئیتوں تھے۔ جس کو وہ خالص نفسی خود کاریت (PURE PSYEHIE AUTOMATISM) کہتے تھے۔ یہ تحریری، زبان اور دیگر مفاہیم میں استعمال ھوتی ہے۔ سرئیلرازم میں فکر تصورات اور اظہار کی سچائی کو اہمیت دی جاتی ہے۔ یہ تمام ان زہنی مشقوں سے متعلق ہے جو جمالیاتی، اخلاقی قدروں اور معاشرتی تحریمات سے انحراف کرتی ہے۔ مگر یہ تحریک زیادہ عرصے چل نہ سکی اور اس کے بہت سے اراکین اس تحریک سے علحیدہ ھو گئے۔ مثال کے طور پر لوئی آرگن اور فلپ سوپول نے اس تحریک سے الگ ھوکر یسساریت پسند (LEFTISM) تحریک میں شمولت اختیار کی۔۔۔ یہ تحریک ایک انتشاری اور نفی دانش کی تحریک تھی۔ جو خواب اور حقیقت کو ایک نکتے پر دیکھنا چاھتی تھی۔ ھربرٹ ریڈ کے بقول "جو تخلیق کا زاریہ مشاہدہ کی بجائے وجدان، تجزیے کی بجائے ادغام اور حقیقت کی بجائے تمثال کے طرف موڈ دیتے ہیں۔ اس تحریک کے اثرات مصوری، ڈراما، فلم، ادب، مجسمہ سازی اور آرکیٹیکچر پر ھوئے۔ اردو مین ساٹھویں کی دہائی کی شاعری میں ورائے حقیقت پسندی کے خاصے اثرات دکھائی دیتے ہیں۔

حوالہ جات
---------
Chemical compoundسانچہ:SHORTDESC:Chemical compound
صفریم (chloroform) کو سہ صفری میثان (trichloromethane) اور میثایل سہ صفری (methyl trichloride) بھی کہا جاتا ہے، یہ ایک ایسا کیمیائی مرکب ہے جس کا کیمیائی formula یا کیمیائی صیغہ CHCl3 کے انداز میں لکھا جاتا ہے۔ یہ مرکب ہوا میں احتراق (combustion) نہیں کرتا البتہ جب اسے کسی دیگر آتشگیر مادے کے ساتھ ملادیا جاوے تو اس میں احتراق کا عمل واقع ہوجاتا ہے۔ اسے یعنی صفارمل کو کیمیائی مرکبات کے سہ ملح میثانات (trihalomethanes) گروہ میں شامل کیا جاتا ہے اور یہ مرکب ایک کاشف (reagent) اور محلل (solvent) کے طور پر استعمال ہوتا ہے۔ مزید یہ کہ اس کو ایک ماحولیاتی مخاطر (hazard) بھی قرار دیا جاتا ہے۔

وجہ تسمیہ
---------

زبان انگریزی میں یہ کلمہ chloroform کا Baptiste نے 1834ء میں ڈھالا اور اس نام کو اخذ کرنے کے لیے کلورین سے chloro نکال کر اسے formic acid کے form سے جوڑ دیا گیا جس سے یہ اسم وجود میں آیا۔ اردو میں اس کو اخذ کرنے کے لیے بھی عین اسی لائحۂ عمل کو اختیار کیا گیا اور صفرین یعنی chlorine کے نام سے صفری نکال کر اسے ترشۂ منملہ (formic acid) کے میم کو علامتی طور پر صفری سے جوڑ کر صفریم بنایا گیا۔
**ناردرن یونیورسٹی نوشہرہ**

ناردرن یونیورسٹی نوشہرہ خیبر پختونخوا ای-ڈی-آر ٹرسٹ نے خیبر پختونخوا کے تعاون اور منظوری بلحاظ آرڈینینس 2002 XLVIII of قائم کی۔ صدر ناردرن یونیورسٹی، جنرل سوار خان نے یونیورسٹٰی کا افتتاح کیا۔ جامع کی مرکزی عمارت، وٹار ولی زیارت کاکا صاحب نوشہرہ میں واقع ہے۔

مقاصد
-----

یونیورسٹٰی قاے ئم کرنے کا مقصد خالصتا انسانی فلاح و بہبود ہے جو تعلیم و عمل کی ترویح سے ہی ممکن ہے۔ یونیورسٹی قائم کرنے کی یہ کاوش انسانی فلاح و بہبود کے دیگر کاموں میں سب سے نمایاں اہمیت کا حامل ہے۔ ناردرن یونیورسٹٰٰٰی قائم کرنے کا یہ اقدام مکمل غور و خوص، ایمانداری، زمانے کے تبدل و تغیر کو مدنظر رکھ کر کیا گیا ہے۔ ایسے عظیم مقاصد کی تکمیل کے لیے ہم جہد مسلسل، جانی امداد کی سخت ضرورت ہوتی یے۔

ہم ایسے تمام لوگوں کو خراج تحسین پیش کرتے ہیں جواس عظیم مقصد کے حصول کے لیے اپنی زہنی اور فکری صلاحیتیں صرف کر رہے ہیں۔ قطع نظر کے وہ ناردرن یونیورسٹی کے باقاعدہ ملازم ہیں یا بے لوث خدمت کر رہے ہیں۔ تمام دشواریوں کے باوجود ہم انسانی ترقی و بہبود کے ابدی سفر کی طرف رواں دواں ہیں۔

نصابی پروگرام
-------------

### فیکلٹی آف انجینیرنگ اینڈ انفارمیشن ٹیکنالوجی

یونیورسٹی انجینیرنگ اور انفارمیشن ٹیکنالوجی کے مضامین میں چار سالہ انڈر گریجویٹ اور دو سالہ پوسٹ گریجویٹ کے پروگرام میں داخلہ دیتی ہے۔ یونیورسٹی الیکٹریکل انجینیرنگ، کمپیوٹر سائنس، انفارمیشن ٹیکنالوجی اور الیکٹرانکس، سائنس اور انفارمیشن ٹیکنالوجی اور الیکٹرانکس کے انڈر گریجویٹ میں طلبہ کو داخلہ دیا جاتا ہے۔ جبکہ الیکٹرانکس، سائنس اور انفارمیشن ٹیکنالوجی میں پوسٹ گریجویٹ سطح کی تعلیم دی جاتی ہے۔

### فیکلٹی آف ایڈمنسٹریٹو سائنسز

ناردرن یونیورسٹٰٰٰی، بزنس ایڈمنسٹریشن میں چار سالہ انڈر گریجویٹ اور دو سالہ پوسٹ گریجویٹ پروگرام میں داخلہ دیتی ہے۔ ان پروگراموں میں انتظامی امور اور بین الاقوامی تجارت کے موضوعات پر خاص توجہ دی جاتی ہے۔

### فیکلٹی آف آرٹس اینڈ سوشل سائنسز

یونیورسٹٰٰٰی ٹیکسٹائل، فیشن ڈیزائننگ اور ہوم اکنامکس کے چار سالہ انڈر گریجویٹ پروگرام، ایک سالہ بیچلر ڈگری بی-اٰیڈ پروگرام اور اکنامکس، ایجوکیشن، انگلش، اردو اور جرنلزم میں پوسٹ گریجویٹ ڈگری کرواتی ہے۔ 

### فیکلٹی آف سائنس

یونیورسٹٰٰٰی علوم ریاضی میں پوسٹ گریجویٹ جبکہ ماحولیات میں پوسٹ گریجویٹ اورایم فل پروگرام میں داخلہ پیش کرتی ہے۔

### مرکزی عمارات

نوشہرہ میں یونیورسٹی کی دو عمارات ہیں۔ سٹی کیمپس حکیم آباد میں واقع ہے۔ پبلک ٹرانسپورٹ کے ذریعے سٹی کیمپس میں بہت آسانی سے پہنچا جا سکتا ہے۔ یونیورسٹی کی مرکزی عمارت وٹار ولی زیارت کاکا صاحب روڈ نوشہرہ میں واقع ہے۔ اس عمارت کا سنگ بنیاد جناب خلیل الرحمن صاحب، گورنر خیبر پختونخوا نے اپریل 2005 میں رکھا۔
بٹ-ہار گرا، جارجس ریور روڈ۔ بٹن فیملی کی طرف سے 1934 میں چرچ آف انگلینڈ کو تحفہ دیا گیا، اب مور تھیولوجیکل کالج کا حصہ ہے۔
**کروڈن پارک** آسٹریلیا کی ریاست نیو ساؤتھ ویلز میں سڈنی کے اندرونی مغرب کا ایک مضافاتی علاقہ ہے۔ کروڈن پارک سڈنی کے مرکزی کاروباری ضلع کے جنوب مغرب میں 10 کلومیٹر کے فاصلے پر ہے اور اسے کینٹربری-بینک ٹاؤن ، میونسپلٹی آف بروڈ اور اندرونی مغربی کونسل کے مقامی حکومتی علاقوں کے درمیان تقسیم کیا گیا ہے۔ کروڈن شمال کی طرف ایک الگ مضافاتی علاقہ ہے۔ کروڈن پارک میں جارجز ریور روڈ کے ساتھ تجارتی شاپنگ کی پٹی ہے اور یہ بروڈ ، ایش فیلڈ اور کیمپسی کے بڑے شاپنگ اور ٹاؤن سینٹرز کے قریب ہے۔ کروڈن پارک پڑوسی مضافاتی علاقوں کے مقابلے نسبتاً بڑا ہے۔ یہ بڑی حد تک رہائشی ہے، لیکن جارجز ریور روڈ کے ساتھ ایک تجارتی پٹی ہے، یہ ایک مقامی شریان ہے جو مضافاتی علاقے کے بیچ سے گزرتی ہے۔

### تاریخ

کروڈن پارک اصل میں دارگ قبیلے کے علاقے کا حصہ تھا جس نے سڈنی کے زیادہ تر حصے پر قبضہ کر رکھا تھا۔ مزید خاص طور پر، یہ شاید ونگل قبیلے کا گھر تھا (کنکارڈ کے ارد گرد کی بنیاد پر) لیکن یہ کیڈیگل (سڈنی) یا بیڈیگل (بوٹنی بے) قبیلوں کا بھی گھر رہا ہوگا۔ دریائے کُکس کے کنارے مڈن تھے جہاں مقامی لوگوں نے ڈیرے ڈالے۔ ان کو ابتدائی برطانوی آباد کاروں نے عمارتوں میں مارٹر کے لیے چونا بنانے کے لیے تباہ کر دیا تھا۔

حوالہ جات
---------
مياں جو کوٹ

محل وقوع
--------

**میاں جو کوٹ** انگریزی (Mian Jo Kot) سندھ پاکستان کے ضلع دادو کی تحصیل جوہی کے تاریخی شہر واہی پاندھی کے قریب کھیرتھر پہاڑی سلسلے میں بارانی نالے نلی کے کنارے پر واقع ہے۔ یہ کوٹ بڑی ایراضی پر پھیلا ہوئا ہے۔

زراعت
-----

بارانی ندی نلی کا پانی لایا جاتا ہے اور کوٹ کے اندر کھیتی باڑی کی جاتی ہے۔اس طرح فصل اگانے کا سلسلہ مغل دور سے جاری رہتا آیا ہے۔

تاریخ تعمیر
-----------

کلہوڑا خاندان کی تاریخ سندھ کلہوڑہ دور میں درج ہے کہ یہ کوٹ میاں نصیر محمد کلہوڑو نے تعمیر کروایا تھا مگر مغل سلطنت کے مورخ یوسف میرک کی لکھی ہوئی تاریخ مظہر شاہجہانی میں اس کوٹ یا قلعے کا نیرون کوٹ کے نام سے ذکر موجود ہے۔ جس سے پتہ چلتا ہے کہ یہ کوٹ کلہوڑہ دور سے پہلے موجود تھا اور کلہوڑوں نے اس کوٹ کی مرمت کروائی ہو گی جس وجہ سے بعد میں اس کوٹ جو میاں جو کوٹ کہا گیا۔

مزید دیکھیے
-----------

* ضلع دادو
* تحصیل جوہی
* واہی پاندھی
* کلہوڑا خاندان
* تاریخ سندھ

حوالہ جات
---------

1. 1 2 3  ميان جو ڪوٽ عام پٿرن سان اڏيل ڪوٽ آهي جيڪو دادو ضلعي جي تاريخي شہر واهي پانڌي کان اولهه ۾ اٽڪل 12 ڪلوميٽرن جي مفاصلي تي کيرٿر جابلو سلسلي ۾ نئن نري يا نلي جي ساڄي ڪناري تي واقع آهي.[*مردہ ربط*]
2. 1 2 3  "میاں جو کوٹ". 17 دسمبر 2019 میں اصل سے آرکائیو شدہ. اخذ شدہ بتاریخ 17 دسمبر 2019.  الوسيط `|url-status=` تم تجاهله (معاونت)
3. 1 2 3  
Goth Mian Jo Kot - to view map click on map icon in bottom toolbar. (we need to reduce the cost for the map views)
**ویجی پینکوٹو** (انگریزی: Viji Penkoottu)، جنہیں **پی ویجی** بھی کہا جاتا ہے، خواتین اور مزدوروں سے متعلق فعالیت پسند ہیں۔ انہیں بی بی سی نے 2018ء کی سو سب سے بااثر خواتین کی فہرست میں ان کی خواتین کے حقوق کے لیے کیرالا میں ان تھک فعالیت پسندی کی وجہ سے چنا گیا تھا۔ ویجی پینکوٹو اس فہرست میں 73 ویں مقام پر تھیں۔ ان کی اہم کامیابی کپڑا سازی میں کام کرنے والی خواتین کے لیے بیٹھنے کی آزادی ہے، کیوں کہ خواتین کو کیرالا میں کئی کام کی جگہوں پر دن بھر کھڑے رہنے پر مجبور کیا جاتا تھا۔

حقوق نسواں کے لیے پہل
---------------------

کپڑا سازی میں کام کرنے والی خواتین کے لیے بیٹھنے کے حق کو قانونًا حاصل کرنے کے علاوہ ویجی پینکوٹو نے کئی اور خواتین کے کازوں سے جڑی رہی ہیں۔ ان میں سے خواتین کے لیے بیت الخلاء کی جد و جہد شامل تھی۔ وہ خود ایک سڑک کے کنارے درزی کا کام کر چکی ہیں۔ وہ محسوس کر چکی ہیں کہ خواتین ملازمین اکثر پیشاب کے اعضا سے جڑی امراض سے متاثرہ ہوتی تھیں۔ اس کی وجہ یہ تھی کہ کام کی جگہ پر بیت الخلاء عدم دست یاب تھے۔ اس کی وجہ یہ کام کاجی خواتین کا کئی گھنٹوں تک پیشاب کو روکے رکھنا تھا، جس کی وجہ سے وہ کئی امراض سے دوچار ہوتی تھیں۔ ان کی پہل کی وجہ سے کئی جگہ بیت الخلاء بنائے گئے۔

مزید دیکھیے
-----------

* بھارت میں خواتین
* خیاطی کے پیشے میں بھارتی خواتین

حوالہ جات
---------

1. ↑  "Activist P Viji on BBC's '100 women' list". *دی ٹائمز آف انڈیا*. 20 نومبر 2018. اخذ شدہ بتاریخ 29 نومبر 2020.  تحقق من التاريخ في: `|access-date=, |date=` (معاونت)
2. ↑  "These Indian Women Activists are Driving Change with their Passion". Makers. اخذ شدہ بتاریخ 29 نومبر 2020.  تحقق من التاريخ في: `|access-date=` (معاونت)
3. ↑  "The Viji Penkoottu story: Meet the mother of Kerala's female labour unions". *Azmia Riaz*. The New Indian Express. 1 مارچ 2020. اخذ شدہ بتاریخ 29 نومبر 2020.  تحقق من التاريخ في: `|access-date=, |date=` (معاونت)
4. ↑  Indian tailor in BBC's list of 100 influential women